Държавен вестник, бр. 85, 2009 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  85
Чл. 21. Дирекция „Държавни разходи“:
1. оценява бюджетните предложения на 
първостепенните разпоредители с бюджетни 
кредити в съответствие с фискалната рамка, 
ресурсната наличност и правителствените 
приоритети;
2. оценява ефективността и ефикасността на 
политиките и програмите на първостепенните 
разпоредители с бюджетни кредити съгласно 
принципите на програмното и ориентираното 
към резултатите бюджетиране и одобрени от 
министъра вътрешни критерии за оценка;
3. координира предложенията и алтерна­
тивите, засягащи разходната политика, като 
оценява ефекта от евентуалното им финан­
сиране;
4. участва в изготвянето и съставянето на 
проекта на държавния бюджет на Република 
България;
5. планира, съставя и контролира приходите 
и разходите на държавните органи и минис­
терствата на многогодишна основа;
6. прави предложения за размера на при­
ходите и разходите по бюджета на Народ­
ното събрание, съдебната власт, държавно­
то обществено осигуряване, Националната 
здравноосигурителна каса, Сметната палата 
и Комисията за финансов надзор;
7. участва в разработването на законопро­
екти и проекти на подзаконови нормативни 
актове в областта на публичните финанси и 
заплащането на труда в бюджетните орга­
низации;
8. участва в разработването и анализирането 
на приходите и разходите по бюджетите на 
първостепенните разпоредители с бюджетни 
кредити;
9. периодично изготвя анализи за изпълне­
нието на бюджетите на държавните органи, 
министерствата и самостоятелните бюджети;
10. в съответствие с нормативната уредба 
анализира и предлага на министъра да извърши 
промени по бюджетите на първостепенните 
разпоредители с бюджетни кредити;
11. определя месечните лимити на раз­
ходите и плащанията на първостепенните 
разпоредители с бюджетни кредити;
12. участва в разпределянето и контрола по 
разходването на средствата за предотвратяване 
и ликвидиране на последиците от стихийни 
бедствия и крупни производствени аварии;
13. организира и координира с участието 
на всички заинтересувани дирекции подго­
товката по съставянето на военновременния 
бюджет на страната;
14. проектира, разработва, внедрява и 
експлоатира автоматизирана система за уп­
равление като модул от общонационалната 
информационна система за управление в 
мирно време и в условия на кризи от военен 
и невоенен характер;
15. създава и поддържа база данни за раз­
ходите, свързани с националната сигурност 
и отбраната.
Чл. 22. Дирекция „Финанси на реалния 
сектор“:
1. координира разработването на законо­
проекти и проекти на подзаконови нормативни 
актове в областта на публично-частното парт­
ньорство в съответствие с добрите практики;
2. координира разработването на мето­
дологии, указания и насоки във връзка с 
публично-частното партньорство с оглед на 
ефективното и ефикасното разходване на 
публични средства;
3. представлява министерството в дейнос­
тите по предоставяне и контрол на концесии, 
в които нормативно е регламентирано учас­
тието на министерството;
4. участва в изготвянето и съставянето на 
проекта на тригодишната бюджетна прогноза 
и на държавния бюджет за съответната година;
5. планира ежегодното предоставяне на 
средства от държавния бюджет за субсидии и 
компенсации, свързани с предоставянето на 
задължителни обществени услуги в реалния 
сектор, изпълнението на екологичните про­
грами и капиталови трансфери за транспортни 
дружества;
6. оценява ефективността и ефикасността 
на политиките във връзка с предоставените 
средства по т. 5 в съответствие с принципите 
на програмното бюджетиране, съобразено с 
регулациите на Европейския съюз по отно­
шение на подпомаганите дейности;
7. участва в бюджетното планиране на 
приходите и разходите на Държавен фонд 
„Земеделие“ и на Фонда за покриване на 
разходите за приватизация към Агенцията 
за приватизация; 
8. съгласува законопроекти и проекти на 
подзаконови нормативни актове, програми 
и стратегии в областта на реалния сектор;
9. представлява министерството при раз­
глеждане и одобряване на проекти, свързани 
с изпълнение на програми в областта на ура­
нодобива и отстраняване на миналите еколо­
гични щети на приватизирани предприятия, 
рудодобива, въгледобива;
10. организира изпълнението на правомо­
щията и функциите на министъра в качеството 
му на представител на държавата – собственик 
на дялове и акции в търговските дружества с 
държавно участие в капитала и в държавните 
предприятия;
11. поддържа база данни, анализира ин­
формация и изготвя прогнози за основните 
финансово-икономически показатели на нефи­
нансовите държавни и общински предприятия;